**Štšolkine** (ukr. Щолкіне; krimintat. *Şçolkine*) on merenrantakaupunki Ukrainalle kuuluvan Krimin autonomisen tasavallan Leninen piirissä (2016- virallisesti Jedy-Kujun piiri). Kaupunki sijaitsee Asovanmeren rannalla [Kertšin niemimaa]]lla, maanteitse 173 kilometriä aluekeskus Simferopolsta itään ja noin 75 kilometriä Kertšin kaupungista länteen. Heti kaupungin pohjoispuolella, Kazantypin niemimaalla sijaitsee pieni luonnonsuojelualue, Kazantypin luonnonpuisto.

Ukrainan tilastokeskus arvioi kaupungin väkiluvuksi 11 169 (1.1.2014). Vuonna 2001 siellä oli 11 677 asukasta, joista etnisesti venäläisiä oli 56,90 prosenttia, ukrainalaisia 26,45 prosenttia, Krimin tataareja 0,75 prosenttia ja valkovenäläisiä 0,81 prosenttia. Vuoden 1989 väestönlaskennassa kirjattiin 14 659 asukasta. Venäjän miehityksen (2014) jälkeen Krimin autonomisen tasavallan alueella on tehty kansainvälisen humanitaarisen oikeuden vastaisesti muun muassa väestönsiirtoja, pakotettuja kansalaisuuden vaihdoksia, ihmisiä on "kadonnut" ja väestöä pakotettu sotimaan synnyinmaataan vastaan. Osa asukkaista on paennut sotaa ja vainoa. Miehittäjävaltio on siirtänyt tai kannustanut venäläisväestöä muuttamaan alueelle. Miehittäjän julkaisemia väestötilastoja ei näissä oloissa voi pitää luotettavina tai laillista tilaa kuvaavina.

Paikkakunta perustettiin Krimin ydinvoimaitoksen rakennustyöntekijöiden asuintaajamaksi vuonna 1978. Asutus nimettiin armenialais-neuvostoliittolaisen atomifyysikon, kolminkertaisen sosialistisen työn sankarin Kirill Štšjolkinin (ven. Кирилл Щёлкин) mukaan. Kaupunkityyppisen taajaman aseman paikkakunta sai 1982; kaupungiksi Štšolkine nimettiin vuonna 1992. Vuoden 1986 ydinvoimalaitosonnettomuuden jälkeen tehdyssä arviossa Krimin ydinvoimalatyömaan todettiin sijaitsevan geologisesti epävakaalla paikalla ja voimalaitoksen rakennustyöt keskeytettiin. Vuonna 2023 keskenjääneitä rakenteita purettiin pois. 

Štšolkine kuului ainakin periaatteessa heinäkuuhun 2020 saakka aluehallinnollisesti Krimin autonomisen tasavallan Leninen piiriin (Jedy-Kujun piiriin). Ukrainan parlamentti uudisti Ukrainan piirijakoa kesällä 2020. Tässä yhteydessä Štšolkine ja Leninen piiri (Jedy-Kujun piiri) siirtyivät uuteen Kertšin piiriin. - Uusi piirijako ei käytännössä ole vielä miehitetyn Krimin niemimaan alueella käytössä. Muutos astuu voimaan, kun taajama ja sitä ympärövät seudut palaavat jällen laillisen hallinnon piiriin, osaksi Ukrainaa.

* Linja-autoasema.Linja-autoasema.
* Aikoinaan kesken jääneen Krimin ydinvoimalaitoksen purkutöitä (2023).Aikoinaan kesken jääneen Krimin ydinvoimalaitoksen purkutöitä (2023).
* Öljynporauslautta Asovanmeren rannan lähellä.Öljynporauslautta Asovanmeren rannan lähellä.
* Kauppakatu torimaisine myymälöineen.Kauppakatu torimaisine myymälöineen.
* Torialuetta.Torialuetta.
* Asovanmeren uimarantaa kaupungin keskustan kerrostalojen lähistöllä.Asovanmeren uimarantaa kaupungin keskustan kerrostalojen lähistöllä.
* Štšolkinen kerrostaloja.Štšolkinen kerrostaloja.
* Štšolkine sijaitsee Kazantypin niemimaan tyvessä. Kuva kansainväliseltä avaruusasemalta (ISS, 7/2010).Štšolkine sijaitsee Kazantypin niemimaan tyvessä. Kuva kansainväliseltä avaruusasemalta (ISS, 7/2010).

Lähteet
-------

1. 1 2  *Ukrajina. Atlas avtošljah’iv. Masštab 1:500 000 (Україна. Атлас Автошляхів. Мастаб 1:500 000)*, s. 120-121. Kiova: DNVP Kartohraphija, kgf.com.ua, 2022. ISBN 978-966-946-352-4. (ukrainaksi)
2. ↑  Kazantyp Nature Reserve wownature.in.ua. Viitattu 3.3.2024. (englanniksi)
3. 1 2  H. M. Timoninoji: Tšyselnist najavnoho naselennja Ukrajiny na 1 sitšnja 2015 roku (pdf) (Ukrainan paikkakuntien viralliset väkilukuarviot 1.1.2014 ja 1.1.2015)  2015. Kiova:  Deržavna služba statystyky Ukrajiny, Devstat Ukrajiny / Statistics Ukraine (Ukrainan tilastokeskus), via archive.org.  Arkistoitu 23.7.2015. Viitattu 3.3.2024. (ukrainaksi)
4. ↑  Natsionalnyi skalad mist za perepysom 2001 roky (Національний склад міст за переписом 2001 року) (Ukrainan kaupunkien väkiluvut ja kansallisuusjakaumat Ukrainan tilastokeskuksen julkaiseman väestönlaskennan 2001 pohjalta) atatowel.in.ua. Viitattu 3.3.2024. (ukrainaksi)
5. 1 2  demoscope.ru: Vsesojuznaja perepis naselenija 1989 g. Gorodskoi. (Koko Neuvostoliiton kattava väestönlaskenta 1989.) Демоскоп Weekly, demoscope.ru. Viitattu 3.3.2024. (venäjäksi)
6. ↑  Ten Years of Occupation by the Russian Federation: Human Rights in the Autonomous Republic of Crimea and the City of Sevastopol, Ukraine  28.2.2024. Reliefweb, reliefweb.int. Viitattu 3.3.2024. (englanniksi)
7. ↑  Ten Years of Occupation by the Russian Federation: Human Rights in the Autonomous Republic of Crimea and the City of Sevastopol, Ukraine (pdf)  28.2.2024. OHCHR/ Yhdistyneet kansakunnat, ohchr.org. Viitattu 3.3.2024. (englanniksi)
8. ↑  Kirill Štšjolkin Kirill Ivanovitš (Щёлкин Кирилл Иванович) *Bolšaja sovetskaja entsiklopedija*.  1969–1978. Viitattu 3.3.2024. (venäjäksi)
9. 1 2  Novi raiony: karty + sklad  17.7.2020. minregion.gov.ua.  Arkistoitu 25.2.2022. Viitattu 3.3.2024. (ukrainaksi)

Aiheesta muualla
----------------

* Kuvia tai muita tiedostoja aiheesta **Štšolkine** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: uk:Щолкіне